Sakeman vas ná hy glo 'dief' op plaas skiet | Maroela Media
Brig. Motlafelo Mojapelo, woordvoerder van die polisie, het gesê die verdagte het glo die 22-jarige man van diefstal verdink en hom na bewering in die been geskiet. Die verdagte het intussen ook 'n saak van diefstal teen die beweerde slagoffer aanhangig gemaak.
Mojapelo kon nie die naam van die verdagte bevestig nie aangesien hy nog nie in die hof verskyn het nie. Maroela Media verneem die verdagte is Michael Tolou, die man wat die EFF gedreig het om self in hegtenis te neem sou die polisie hom nie vastrek nie. Daar is vroeër berig Tolou is 'n boer, maar daar is intussen verneem hy is 'n sakeman.
Maroela Media het vroeër berig Mbuyiseni Ndlozi, woordvoerder van die EFF, het gesê Simon Mmetli het op 4 Januarie op 'n plaas hout aangedra toe hy glo deur Tolou geskiet is. Volgens Ndlozi is Mmetli op 12 Januarie na die Mankweng-hospitaal oorgeplaas en sou hy geopereer word om die koeël uit sy been te haal, maar is die operasie uitgestel weens sy lae bloedvlakke. Hy werk glo as 'n skoonmaker by 'n plaaslike laerskool.
Mojapelo het vroeër gesê die verdagte het Mmetli daarvan beskuldig dat hy hout van 'n bloekomboom wou steel.
EFF praat…. Polisie luister…. was die polisie maar net so vinnig met die arrestasie van die moordenaars van die plaasmoorde en ander misdade ook
So as die eff se spring dan spring almal BELAGLIK MAN danword die vrae gevra hoekom gaan dit soos dit gaan
Lees nerens dat Zuma en Guptas gevang is. Hoekom doen EFF niks omtrent dit nie
Dit is nou soos dit maar gaan in SA. Baie maklik om arrestasie uit te voer voordat die ondersoek afgehandel is. Hang af van jou ras….